b"\n_START_ARTICLE_\nAspergillus\n_START_SECTION_\nHist\xc3\xb2ria\n_START_PARAGRAPH_\nEl 1729, el g\xc3\xa8nere Aspergillus va ser catalogat per primera vegada pel bi\xc3\xb2leg itali\xc3\xa0 Pier Antonio Micheli. Micheli va fer servir el nom aspergillum per assemblar-se el fong a l'instrument usat per dispersar aigua bene\xc3\xafda. La descripci\xc3\xb3 feta per Micheli d'aquest g\xc3\xa8nere de fong en la seva obra Nova plantarum genera t\xc3\xa9 import\xc3\xa0ncia hist\xc3\xb2rica, en ser reconeguda com el punt inicial de la ci\xc3\xa8ncia de la micologia.\n_START_SECTION_\nEstructura\n_START_PARAGRAPH_\nLa morfologia estructural microsc\xc3\xb2pica dels Aspergillus \xc3\xa9s \xc3\xbanica. Tenen hifes septades i conidi\xc3\xb2fores que tenen el cap localitzat a un extrem; el qual est\xc3\xa0 compost per una ves\xc3\xadcula envoltada per una corona de fi\xc3\xa0lides (c\xc3\xa8l\xc2\xb7lules conidiog\xc3\xa8niques que produeixen conidis bl\xc3\xa0stics de manera basipetal) en forma d'ampolla directament inserides sobre la ves\xc3\xadcula. De les fi\xc3\xa0lides es desprenen les espores (conidis). Altres estructures es troben en certes esp\xc3\xa8cies i no en altres, per exemple, les c\xc3\xa8l\xc2\xb7lules d'H\xc3\xbclle de l'ascocarp."